**OPĆINA VLADISLAVCI**

**OSJEČKO – BARANJSKA ŽUPANIJA**

**OPĆINSKI NAČELNIK**

***OBRAZLOŽENJE***

***2. IZMJENA I DOPUNA***

 ***PRORAČUNA***

 ***OPĆINE VLADISLAVCI***

 ***ZA 2021. GODINU***

**Kolovoz 2021. godina**

***ZAKONSKA OSNOVA***

Na osnovi članka 39. Zakona o proračunu (Narodne novine broj 87/08, 136/12, 15/15), predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Navedenim aktom omogućava se financiranje poslova, funkcija i programa koje izvršavaju upravna tijela, a radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna općine. Pri sastavljanju planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo.

***Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna. Cilj ovih izmjena i dopuna proračuna je usklađivanje usvojenog financijskog plana s pokazateljima kretanja punjenja proračuna te usklađivanja rashoda i izdataka temeljem preuzetih obveza po računima, ugovorima i provedenim postupcima javne nabave.***

Plan Proračuna Općine Vladislavci za 2021. godinu, te projekcije za 2022. i 2023. godinu usvojen je na 30. sjednici Općinskog vijeća održanoj dana 15. prosinca 2020. godine, I. Izmjene i dopune Proračuna Općine Vladislavci za 2021. godinu usvojene su na 34. sjednici Općinskog vijeća održane 9. ožujka 2021. g.

Proračunske klasifikacije iz Pravilnika proračunskih klasifikacija čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja. Proračuni su dužni iskazivati prihode i primitke te rashode i izdatke prema proračunskim klasifikacijama u skladu s odredbama Zakona o proračunu i Pravilnika, u procesima planiranja, izvršavanja, računovodstvenog evidentiranja i izvještavanja.

**Proračunske klasifikacije iz Pravilnika o proračunskim klasifikacijama su sljedeće:**

* ekonomska,
* organizacijska,
* programska,
* funkcijska,
* lokacijska klasifikacija te
* izvori financiranja,

i kao takve primijenjene su u izradi 2. Izmjena i dopuna Proračuna Općine Vladislavci za 2021. godinu.

***PRIHODI I PRIMICI PRORAČUNA PO EKONOMSKOJ KLASIFIKACIJI***

2. Izmjene i dopune Proračuna Općine Vladislavci za 2021. godinu predlažu se u iznosu od 17.845.033,86 kn.

Struktura tekućih prihoda u iznosu od 17.845.033,86 kn je sljedeća:

* 15.733.008,08 kn prihoda poslovanja
* 285.458,86 kn prihoda od prodaje nefinancijske imovine
* 1.826.566,92 kn viška prihoda iz prethodnih godina

***PRIHODI OD POREZA***

Prihodi od poreza obuhvaćaju porez na dohodak od nesamostalnoga rada (porez na plaće zaposlenih osoba sa sjedištem na području Općine Vladislavci), porez na dohodak od samostalnih djelatnosti (obrta), porez na dohodak od imovine, udjela u dobiti i sl. Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata, porez na tvrtku koji plaćaju vlasnici poduzeća, a sve sukladno Odluci o općinskim porezima.

U 2. Izmjenama i dopunama Proračuna za 2021. godinu porezni se prihodi planiraju ostvariti u iznosu od 1.029.078,54 kn i predstavljaju 5,77 % planiranih ukupnih prihoda.

**Tabelarni prikaz broj 1. :** *Pregled planiranih prihoda od poreza u 2. Izmjenama i dopunama Proračuna Općine Vladislavci za 2021. godinu*

|  |  |
| --- | --- |
| **Vrsta poreza** | **2. Izmjene i dopune 2021.** |
| Porez i prirez na dohodak | 977.078,54 |
| Porez na promet nekretnina | 50.000,00 |
| Porez na potrošnju alkoholnih i bezalkoholnih pića | 1.000,00 |
| Porez na tvrtku | 1.000,00 |
| **UKUPNO** | **1.029.078,54** |

***PRIHODI OD POMOĆI***

U 2. Izmjenama i dopunama Proračuna za 2021. godinu Općina planira uprihodovati prihode od pomoći iz inozemstva i od subjekata unutar općeg proračuna u iznosu od 13.595.926,05 kn. To su prihodi čija je namjena unaprijed ugovorom definirana, odnosno moraju se utrošiti sukladno ugovorom definiranoj investiciji.

***PRIHODI OD IMOVINE***

Prihodi od imovine kao sljedeća podskupina prihoda poslovanja planirani su 2. Izmjenama i dopunama Proračuna za 2021. godini u iznosu od 583.083,49 kn. Najveći udio u prihodima od imovine u proračunu Općine Vladislavci planirani su kroz Prihode od zakupa poljoprivrednog zemljišta u vlasništvu Republike Hrvatske u iznosu od 208.378,49 kn i Prihode od koncesije poljoprivrednog zemljišta u vlasništvu Republike Hrvatske u iznosu od 330.655,00 kn.

***PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA***

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 511.320,00 kn. Namjena navedenih prihoda definirana je zakonom odnosno drugim pod zakonskim aktima.

***PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA***

U navedenoj skupini prihoda planirani su prihodi od zakupa poslovnih prostora te su u 2. Izmjenama i dopunama Proračuna za 2021.g. planirani u iznosu od 13.200,00 kn

***KAZNE, UPRAVNE MJERE I OSTALI PRIHODI***

Prihodi od kazni, upravnih mjera i ostali prihodi u 2. Izmjenama i dopunama plana proračuna za 2021. godinu planirani su u iznosu od 400,00 kn.

***PRIHODI OD PRODAJE NEFINANCIJSKE IMOVINE***

Prihodi od prodaje nefinancijske imovine planirani su u iznosu od 285.458,86 kn, a čine ih prihodi od prodaje poljoprivrednog zemljišta u vlasništvu Republike Hrvatske.

**RASHODI I IZDACI PRORAČUNA PO EKONOMSKOJ KLASIFIKACIJI**

Sa planiranim prihodima tekuće godine u ukupnom iznosu od 17.845.033,86 kn izvršena je raspodjela sredstava u proračunu na rashode poslovanja (skupina 3) u iznosu od 10.093.108,83 kn i na rashode za nabavu nefinancijske imovine (skupina 4) u iznosu od 7.751.925,03 kn.

U 2. Izmjenama i dopunama proračuna Općine Vladislavci za 2021. godinu primijenjeno je programsko planiranje poštujući funkcijsku, ekonomsku klasifikaciju i izvore financiranja.

U nastavku daje se prikaz rashoda prema ekonomskoj klasifikaciji odnosno prema osnovnim skupinama rashoda i izdataka planiranih 1. Izmjenama i dopunama Proračuna za 2021. godinu.

**Tabelarni prikaz broj 2.:** *Prikaz planiranih rashoda i izdataka u 2. Izmjenama i dopunama Proračuna Općine Vladislavci za 2021. godinu u odnosu na I. Izmjene i dopune Proračuna Općine Vladislavci za 2021.g.*

|  |  |  |
| --- | --- | --- |
| **Opis** | **1. Izmjene i dopune Proračuna za 2021.g.** | **2. Izmjene i dopune Proračuna za 2021.g.** |
| **Rashodi poslovanja** | **9.972.955,04** | **10.093.108,83** |
| Rashodi za zaposlene | 3.775.492,30 | 3.676.770,27 |
| Materijalni rashodi | 3.830.981,93 | 4.116.334,65 |
| Financijski rashodi | 45.800,00 | 38.300,00 |
| Subvencije | 271.483,26 | 148.500,00 |
| Pomoći dane u inozemstvo i unutar općeg proračuna | 17.600,00 | 17.600,00 |
| Naknade građanima i kućanstvima na temelju osiguranja i druge naknade | 1.033.950,00 | 1.060.950,00 |
| Ostali rashodi | 997.647,55 | 1.034.653,91 |
| **Rashodi za nabavu nefinancijske imovine** | **10.545.543,58** | **7.751.925,03** |
| Rashodi za nabavu proizvedene dugotrajne imovine | 61.000,00 | 61.000,00 |
| Rashodi za nabavu neproizvedene dugotrajne imovine | 10.484.543,58 | 7.690.925,03 |
| **UKUPNO** | **20.518.498,62** | **17.845.033,86** |

U nastavku daje se pojašnjenje predloženih 2. Izmjena i dopuna rashoda i izdataka proračuna u 2021. godini po skupinama rashoda.

**RASHODI POSLOVANJA**

Rashodi poslovanja planiraju se u 2. Izmjenama i dopunama Proračuna za 2021.g. u iznosu od 10.093.108,83 kuna. Rashodi poslovanja obuhvaćaju rashode za zaposlene, materijalne i financijske rashode, rashode za subvencije, pomoći, naknade i ostale rashode. U nastavku slijedi detaljniji prikaz pojedinih skupina rashoda unutar rashoda poslovanja.

***Rashodi za zaposlene***

Rashodi za zaposlene planiraju se u iznosu 3.676.770,27 kuna a odnose se na rashode za zaposlene u Jedinstvenom upravnom odjelu, plaće za Program „Snaga žena“ Skrbim za druge, brinem za sebe Faza II, plaće za Javne radove, plaće za Program „Zaželi bolji život u Općini Vladislavci“, plaće za Program „Zajedno u zajednici“, plaće za Program „Zaželi bolji život u Općini Vladislavci Faza II“, i plaće načelnika odnosno izvršne vlasti. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

***Materijalni rashodi***

Materijalni rashodi planiraju se u iznosu 4.116.334,65 kuna, a odnose se na rashode za izvršavanje programskih aktivnosti i redovno poslovanje općinske uprave.

U strukturi materijalnih rashoda najveći je udjel rashoda za usluge koji su 2. Izmjenama i dopunama Proračuna za 2021.g. planirani u iznosu od 2.680.616,90 kuna. Rashodi za usluge odnose se na komunalne usluge, intelektualne usluge, usluge tekućeg i investicijskog održavanja objekata i druge rashode vezane za objekte općinske uprave, te na tekuća i investicijska održavanja objekata komunalne infrastrukture kao što je održavanje zelenih površina, nerazvrstanih cesta, javne rasvjete, održavanje groblja i slično. U rashodima za usluge uključena je i izrada projektne dokumentacije.

Ostali rashodi unutar skupine materijalnih rashoda su naknade za rad predstavničkih i izvršnih tijela, povjerenstava i slično, rashodi za reprezentaciju, sudske, administrativne i slične pristojbe, te rashodi protokola.

***Financijski rashodi***

Financijski rashodi se planiraju u iznosu 38.300,00 kuna 2. Izmjenama i dopunama Proračuna. Unutar financijskih rashoda planiraju se rashodi za bankarske usluge, usluge platnog prometa, zatezne kamate iz poslovnih odnosa i ostali nespomenuti financijski rashodi.

***Subvencije***

1. Izmjenama i dopunama Proračuna planira se utrošiti 148.500,00 kn na subvencije koje se odnose na subvencije poljoprivrednicima kroz niz mjera kako bi se pridonijelo razvoju i povećanju konkurentnosti obiteljskih poljoprivrednih gospodarstava.

***Pomoći dane u inozemstvo i unutar općeg proračuna***

*Ove pomoći planiraju se u iznosu od 17.600,00 kn.*

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade planiraju se u iznosu 1.060.950,00 kuna 2. Izmjenama i dopunama Proračuna. Naknade građanima i kućanstvima odnose se najvećim dijelom na naknade unutar Programa socijalne skrbi, Programa Poticanja uređenja naselja i demografske obnove Općine Vladislavci.

Planom proračuna također su predviđene jednokratne pomoći za korisnike težeg imovinskog stanja. Jednokratne pomoći mogu ostvariti korisnici temeljem zamolbe (samca ili obitelji), u slučaju da zbog iznimno teških trenutačnih okolnosti (teške bolesti, kupnje ortopedskih pomagala, elementarne nepogode ili druge nevolje) korisnik nije u mogućnosti zadovoljiti osnovne životne potrebe.

***Ostali rashodi***

Ostali rashodi obuhvaćaju tekuće i kapitalne donacije. 2. Izmjenama i dopunama Proračuna se planiraju u iznosu 1.034.653,91 kuna. Rashodi za tekuće i kapitalne donacije odnose se na sredstva za financiranje programa javnih potreba u kulturi, javnih potreba u sportu, financiranje vatrogastva, te i zakonska obveza prema Hrvatskom crvenom križu.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planiraju se u 2. Izmjenama i dopunama Proračuna za 2021. godini u iznosu od 7.751.925,03 kuna. Rashodi za nabavu nefinancijske imovine obuhvaćaju rashode za nabavu proizvedene i ne proizvedene dugotrajne imovine te rashode za dodatna ulaganja na građevinskim objektima.

**RASHODI I IZDACI PRORAČUNA PO ORGANIZACIJSKOJ KLASIFIKACIJI**

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Vladislavci sukladno Pravilniku o proračunskim klasifikacijama strukturiran je s jednim razdjelom:

* Predstavnička i izvršna tijela

U nastavku daje se tabelarni prikaz sredstava raspoređenih po organizacijskoj klasifikaciji

**Tabelarni prikaz broj 3.:** *Prikaz planiranih rashoda i izdataka u 2. Izmjenama i dopunama Proračuna za 2021. godinu. po organizacijskoj klasifikaciji u odnosu na 1. Izmjene i dopune Proračuna Općine Vladislavci za 2021.*

|  |  |  |  |
| --- | --- | --- | --- |
| **Organizacijska klasifikacija** | 1. **Izmjene i dopune Proračun za 2021.g.**
 | **Povećanje/smanjenje** | **2. Izmjene i dopune Proračuna za 2021.g.** |
|  |
| **Predstavnička i izvršna tijela** | 20.518.498,62 | -2.673.464,76 | 17.845.033,86 |  |

**RASHODI I IZDACI PRORAČUNA PO PROGRAMSKOJ KLASIFIKACIJI**

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

U nastavku daje se pregled definiranih programa kroz koje će se pratiti realizacija proračuna Općine Vladislavci 2. Izmjenama i dopunama Proračuna za 2021. godinu.

**Tabelarni prikaz broj 4.:** *Prikaz planiranih rashoda i izdataka u 2. Izmjenama i dopunama Proračuna za 2021. godinu. po programskoj klasifikaciji*

|  |
| --- |
| **NAZIV PROGRAMA** |
|  **SVEUKUPNO RASHODI/IZDACI** | **PLANIRANO** |
|  |  |  |
|  |  |  |
| **Program 1001 REDOVAN RAD PREDSTAVNIČKOG I IZVRŠNOG TIJELA** | **703.264,48** |
| **Program 1002 REDOVAN RAD JEDINSTVENOG UPRAVNOG ODJELA** | **1.256.763,21** |
| **Program 1004 REDOVAN RAD KOMUNALNOG POGONA** | **8.000,00** |
| **Program 1005 ODRŽAVANJE OBJEKATA I UREĐAJA KOMUNALNE INFRASTRUKTURE** | **1.112.708,75** |
| **Program 1006 JAVNI RADOVI** | **183.045,01** |
| **Program 1007 IZGRADNJA OBJEKATA I UREĐAJA KOMUNALNE INFRASTRUKTURE** | **6.513.175,73** |
| **Program 1008 RAZVOJ POLJOPRIVREDE I GOSPODARSTVA** | **610.397,95** |
| **Program 1009 IZRADA PLANSKE DOKUMETACIJE** | **17.300,00** |
| **Program 1011 SOCIJALNA SKRB I NOVČANA POMOĆ** | **1.033.450,00** |
| **Program 1012 VATROGASTVO, HRVATSKI CRVNENI KRIŽ I ZAŠTITA I SPAŠAVANJE** | **526.608,91** |
| **Program 1013 JAVNE POTREBE U KULTURI** | **56.000,00** |
| **Program 1014 RAZVOJ ŠPORTA I REKREACIJE** | **275.500,00** |
| **Program 1015 FINANCIRANJE UDRUGA OD ZNAČAJA ZA RAZVOJ OPĆINE** | **78.500,00** |
| **Program 1016 PROGRAM POTICANJA UREĐENJA NASELJA** | **195.000,00** |
| **Program 1017 PROGRAM POTICANJA DEMOGRAFSKE OBNOVE** | **429.200,00** |
| **Program 1021 ZAŽELI BOLJI ŽIVOT U OPĆINI VLADISLAVCI** | **353.403,79** |
| **Program 1022 VIJEĆE MAĐARSKE NACIONALNE MANJINE** | **16.000,00** |
| **Program 1023 ZAJEDNO U ZAJEDNICU U OPĆINI VLADISLAVCI** | **920.759,28** |
| **Program 1024 SNAGA ŽENA - SKRBIM ZA DRUGE, BRINEM ZA SEBE II. UP.02.1.1.13.0077** | **681.075,77** |
| **Program 1025 OSNOVNOŠKOLSKO OBRAZOVANJE** | **100.000,00** |
| **Program 1026 ZAŽELI - PROGRAM ZAPOŠLJAVANJA ŽENA - FAZA II, ŽIVOT KAKAV ŽELIM , ZAŽELIM VLADISLAVCI** | **1.932.582,72** |
| **Program 1027 CO(I)ne Tworking zajednice Općine Vladislavci UP.02.1.1.12.0053** | **842.298,26** |

### RASHODI I IZDACI PRORAČUNA PO FUNKCIJSKOJ KLASIFIKACIJI

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnosti: opće javne usluge, javni red i sigurnost, ekonomske poslove, zaštitu okoliša, unapređenje stanovanja i zajednice, zdravstvo, rekreaciju, kulturnu i vjersku djelatnost, obrazovanje i socijalnu zaštitu.

U nastavku se daje struktura u 2. Izmjenama i dopunama Proračuna za 2021.g. prema

funkcijskoj klasifikaciji.

**Tabelarni prikaz broj 5.:** *Prikaz planiranih rashoda i izdataka u 2. Izmjenama i dopunama Proračuna za 2021. u odnosu na Proračun Općine Vladislavci za 2021.g. prema funkcijskoj klasifikaciji*

|  |  |  |
| --- | --- | --- |
| **Naziv funkcije** | **1. Izmjene i dopune Proračuna za 2021. g.** | **2. Izmjene i dopune Proračuna za 2021.g.** |
| **Opće javne usluge** | 1.730.972,28 | 1.498.048,19 |
| **Ekonomski poslovi** | 396.033,26 | 610.397,95 |
| **Usluge unapređenja stanovanja i zajednice** | 13.982.713,08 | 14.031.637,72 |
|  |
| **Rekreacija, kultura i religija** | 226.000,00 | 316.000,00 |  |
| **Obrazovanje** | 3.984.030,00 | 1.190.200,00 |  |
| **Socijalna zaštita** | 198.750,00 | 198.750,00 |  |
| **UKUPNO** | **20.518.498,62** | **17.845.033,86** |  |

###  RASHODI I IZDACI PRORAČUNA PO IZVORIMA FINANCIRANJA

Uz ekonomsku, programsku, funkcijsku i organizacijsku klasifikaciju, klasifikacija po izvorima financiranja uvedena je u sustav državnog proračuna, ali i proračuna jedinica lokalne i područne (regionalne) samouprave kako bi se osiguralo praćenje korištenja sredstava dobivenih temeljem naplate različitih prihoda. Za svaki prihod određeno je uz koji se izvor financiranja veže, a rashodi se izvršavaju u skladu s utvrđenim planom i ostvarenjem prihoda iz kojih se financiraju.

### Osnovni izvori financiranja su:

* **opći prihodi i primici,**
* **doprinosi,**
* **vlastiti prihodi,**
* **prihodi za posebne namjene,**
* **pomoći,**
* **donacije,**
* **prihodi od prodaje ili zamjene nefinancijske imovine i naknade s naslova osiguranja te**
* **namjenski primici**.

**Izvor financiranja opći prihodi i primici (nenamjenski)** čine prihodi koji se ostvaruju temeljem posebnog propisa kojim za prikupljene prihode nije definirana namjena korištenja. Ovaj izvor financiranja čine sljedeće vrste prihoda: prihodi od poreza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi, prihodi od kazni, primici od financijske imovine za koje nije definirana namjena korištenja. Za prihode iz ovog izvora namjena korištenja utvrđuje se kroz sam proračun.

**Izvor financiranja prihodi za posebne namjene uključuje prihode čije su korištenje i namjena** utvrđeni posebnim zakonima i propisima. Ovaj izvor financiranja čine sljedeće vrste prihoda: ustupljeni dio poreza na dohodak i pomoći izravnanja za decentralizirane funkcije osnovnog školstva i vatrogastva, naknade za koncesije, prihodi od spomeničke rente, komunalni doprinosi, komunalne naknade, prihodi iz namjenskog dijela cijene komunalnih usluga za razvoj, vodni doprinos i drugo.

**Izvor financiranja pomoći** čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna, ostalih subjekata unutar općeg proračuna i sredstva iz strukturnih fondova EU.

**Izvor financiranja donacije** čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna.

**Izvor financiranja prihodi od prodaje ili zamjene nefinancijske imovine i naknade s naslova osiguranja** su prihodi od prodaje ili zamjene nefinancijske imovine i naknade s naslova osiguranja. Ovaj izvor financiranja čine prihodi od prodaje zemljišta i prava građenja, prihodi od prodaje stanova i poslovnih prostora te prihodi od refundacija šteta.

Sukladno Zakonu o proračunu, sredstva od prodaje i zamjene nefinancijske imovine i od naknada s naslova osiguranja (refundacije šteta), mogu se koristiti samo za kapitalne rashode, za ulaganja u dionice i udjele trgovačkih društava te za otplate glavnice na temelju dugoročnog zaduživanja. **Kapitalni rashodi su:** rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu.

**Izvor financiranja namjenski primici čine primici od financijske imovine i zaduživanja**, čija je namjena utvrđena posebnim ugovorima i/ili propisima.